Tusker (pombe)
Mwaka wa 2002 East African Breweries Limited (EABL) na SABMiller plc. zilibadilishana faida ya hisa: Kenya Breweries Limited na Tanzania Breweries Limited. EABL ilipokea asilimia 20% ya mali ya Tanzania Breweries. SABMiller plc. ilipokea asilimia 20% ya mali ya Kenya Breweries. Mwaka wa 2003, Kenya Breweries ilitumia karibu asilimia 6% ya maji ya Nairobi.
Washirika Tanzania Stars
Bendi ya Washirika Tanzania Stars ilianzishwa rasmi Agosti 1989 ikiwa inarithi jina la bendi ya Tanzania Stars ambayo ilikuwa chini ya Vyama vya Msingi vya Ushirika ikiwa inafanya maonyesho yake kwenye Hoteli ya Maggot pale Mtaa wa Samora jijini Dar es Salaam. Bendi hiyo ilibadili jina mara tu ilipoanza kumilikiwa na Muungano wa Vyama vya Ushirika Tanzania (CUT). Tanzania Stars iliyokuwa imeongezewa nguvu kwa kuwachukua wanamuziki kadhaa kutoka Vijana Jazz Band kama Adam Bakari, Eddy Sheggy, ‘Komandoo’ Hamza Kalala na fundi mitambo Salum Pongwe, ilishindwa kuvilipia vyombo vilivyokuwa vimeletwa na Chama cha Muziki wa Dansi Tanzania (Chamudata) na hivyo kuamua kuomba msaada kutoka CUT.